16/05/2012 | Administración LocalMunicipal
Ortigueira
Secretaría
Aprobación definitiva bases da convocatoria en concorrencia competitiva de subvencións municipais para entidades veciñais, culturais, educativas e deportivas sen fin de lucro para o ano 2012

En sesión ordinaria realizada o 09 de marzo de 2012 o Pleno da Corporación aprobou inicialmente as bases da convocatoria en concorrencia competitiva de subvencións municipais para entidades veciñais, culturais, educativas e deportivas sen fin de lucro para o ano 2012. O expediente estivo exposto ao público mediante anuncios inseridos no taboleiro de anuncios do concello e no Boletín Oficial da Provincia nº 54 do 19 de marzo de 2012, polo prazo de 30 días hábiles, sen que durante o devandito prazo se producira ningunha reclamación, considerandose en consecuencia aprobado definitivamente o expediente. Asemade, mediante o presente anuncio, procédese á convocatoria pública das devanditas subvencións, con arranxo ao texto das presentes bases, iniciandose o prazo de presentación de solicitudes a partires do día seguinte ao da publicación da presente convocatoria no Boletín Oficial da Provincia.1.- OBXECTO. As presentes bases teñen por obxecto desenvolver o procedemento para a concesión de subvencións, en réxime de concorrencia competitiva, a asociacións veciñais, culturais, educativas e deportivas para a realización de actos e actividades de interese comunitario, social, cultural, lecer, deportivo e veciñal.2.- DESTINATARIOS: Poderán acceder a estas subvencións, as asociacións que cumpran os seguintes requirimentos: A.- Tratarse dunha asociación veciñal, cultural, educativa ou deportiva. B.- Estar legalmente constituídas e debidamente inscritas no Rexistro municipal de entidades e asociacións do Concello de Ortigueira. C.- Estaren ó corrente das xustificacións das subvencións concedidas no exercicio económico anterior ou ter solicitada unha prórroga debidamente solicitada e aprobada. D.- Carecer de fin de lucro. E.- Non ter asinado co Concello de Ortigueira un convenio de colaboración específico.3.- ACTUACIÓNS SUBVENCIONABLES. PRAZO DE PRESENTACION: As actividades subvencionadas que se outorguen ao abeiro desta convocatoria terán como finalidade a realización de actividades de carácter comunitario, social e de lecer así como de defensa dos dereitos e intereses dos veciños da súa parroquia durante o ano 2012. Poderase subvencionar a compra de material necesario para o desenvolvemento de actividades sempre que non supere o 50% do orzamento presentado. Non se concederán subvencións destinadas a actividades gastronómicas agás os necesarios para a realización de obradoiros de cociña. O prazo para a presentación de solicitudes rematará aos vinte días hábiles a contar dende o día seguinte o da publicación da convocatoria no Boletín Oficial da Provincia.4.- FINANCIACIÓN: O crédito orzamentario ao que se imputa a subvención é o 2324890000 Transferencias e subvencións a institucións sen ánimo de lucro, sendo a cantidade máxima que se destina a esta finalidade para o ano 2012 de 13.000 €, que se poderá ampliar co oportuno expediente de modificación de crédito.5.- SOLICITUDES: As solicitudes presentaranse segundo o modelo anexo a esta convocatoria e acompañando a seguinte documentación: A.- Memoria e programa de actividades que se pretenden realizar na que se indicará tamén a relación das actividades realizadas durante o ano 2011, se procede. B.- Orzamento detallado dos gastos previstos para o exercicio 2012. C.- Certificado do secretario da entidade co visto e prace da presidencia onde se acredite a representación do que asina a solicitude, e o número de socios da entidade no momento de cursar a solicitude. D.- Calquera outro que serva para valorar a solicitude. E. -Declaración responsable asinada que acredite que o beneficiario da subvención non esta incurso en ningunha das prohibicións establecidas nos parágrafos 2 e 3 do artigo 13 da Lei 38 /2003 xeral de subvencións.6.- PROCEDEMENTO: Unha vez recibidas as solicitudes serán avaliadas por unha comisión de estudo que formulará a correspondente proposta de resolución. A citada comisión estará formada pola concelleira de Participación Social, a concelleira de Cultura, a traballadora social, o animador sociocultural, o técnico municipal de deportes, actuando como secretario o do concello ou funcionario en quen delegue. A valoración farase atendendo ós seguintes criterios: CRITERIO 1: Carencia no ámbito territorial da parroquia de actividades similares. Ata un máximo de 10 puntos, correspondéndolles: 10 puntos a actividades que non haxa nese ámbito territorial do concello.5 puntos a actividades que sendo similares a outras que se leven a cabo, poidan considerarse como unha continuación das mesmas.5 puntos a actividades que sendo similares a outras que se leven a cabo, se destinen a un maior número de destinatarios. CRITERIO 2: Compromiso de realizar actividades conxuntas co Concello. Ata un máximo de 10 puntos a aquelas asociacións que teñan programadas actividades conxuntas ou colaboran con programas do Concello para o ano en que se convoca a subvención. CRITERIO 3: Maior nº de socios. De 0 a 10 puntos, correspondéndolles: 10 puntos a aquelas asociacións que teñan un nº de socios entre o 90% e 100% de habitantes da parroquia.9 puntos a aquelas asociacións que teñan un nº de socios entre o 80% e 90% de habitantes da parroquia.8 puntos a aquelas asociacións que teñan un nº de socios entre o 70% e 80% de habitantes da parroquia.7 puntos a aquelas asociacións que teñan un nº de socios entre o 60% e 70% de habitantes da parroquia.6 puntos a aquelas asociacións que teñan un nº de socios entre o 50% e 60% de habitantes da parroquia.5 puntos a aquelas asociacións que teñan un nº de socios entre o 40% e 50% de habitantes da parroquia.4 puntos a aquelas asociacións que teñan un nº de socios entre o 30% e 40% de habitantes da parroquia.3 puntos a aquelas asociacións que teñan un nº de socios entre o 20% e 30% de habitantes da parroquia.2 puntos a aquelas asociacións que teñan un nº de socios entre o 10% e 20% de habitantes da parroquia.1 punto a aquelas asociacións que teñan un nº de socios entre o 5% e 10% de habitantes da parroquia. CRITERIO 4: Programa estable de actividades continuadas que se desenvolva ao longo de todo o ano. Ata un máximo de 12 puntos (1 punto por mes para as actividades que como mínimo teñan unha duración de 20 horas mensuais). CRITERIO 5: Valoración da memoria atendendo a gratuidade das actividades, variedade do sector/es de poboación aos que vai destinado, interese cultural, deportivo e/ou social das actividade. ata un máximo de 20 puntos. Posteriormente á proposta efectuada pola comisión avaliadora de subvencións pasará á Intervención municipal para que realice a correspondente fiscalización. A partir da proposta motivada da comisión de avaliación, informada pola Intervención, o alcalde concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes. O prazo máximo para resolver será dun mes contado a partir da finalización do prazo de presentación de solicitudes das subvencións. A resolución de concesión da subvención será publicada no taboleiro de anuncios do concello e no Boletín Oficial da Provincia nos termos establecidos no artigo 18 da Lei 38/2003, de 17 de novembro, xeral de subvencións.7.- OBRIGAS DOS BENEFICIARIOS: Os beneficiarios da subvención terán que: A.- Realizar a actividade nas condicións solicitadas. B.- Comunicar ao concello as axudas concedidas doutras Administracións Públicas ou entes privados para a mesma finalidade. C.- Non aplicar a subvención concedida a outra finalidade. D.- Indicar na publicidade que se faga das actividades a colaboración do Concello de Ortigueira. E.- As demais establecidas na ordenanza municipal reguladora e as dispostas na Lei 38/2003, xeral de subvencións e no regulamento xeral de subvencións aprobado por Real Decreto 887/2006. VINCIA DE A CORUÑA 8.-XUSTIFICACIÓN E PAGAMENTOS: Os beneficiarios terán que xustificar a subvención concedida ata o día 31 de novembro de 2012 salvo que a actividade obxecto da subvención fose prevista para o mes de decembro e que expresamente así o solicite a entidade na súa memoria. Transcorrido esta data sen a xustificación da subvención, quedará anulada. A xustificación realizarase mediante a presentación da conta xustificativa da subvención que conterá: 1.- Unha memoria das actividades realizadas e os resultados obtidos, que deberá coincidir coas actividades solicitadas.2.-Unha memoria económica que conterá: A. Unha relación de gastos con identificación do acreedor e do documento, o seu importe, data de emisión e data de pago. B. Facturas ou documentos de valor probatorio equivalente no tráfico xurídico mercantil e a documentación acreditativa do pago C. Relación detallada doutros ingresos o subvencións que financiaran a actividade con indicación do seu importe e procedencia.3. Acreditación de estar ao corrente no cumprimento das obrigas tributarias e fronte a seguridade social mediante declaración responsable. O pagamento realizarase unha vez comprobada a documentación da xustificación da subvención presentada e previa comprobación de que o beneficiario se atopa ao corrente das obrigas fiscais e fronte a seguridade social. NOME ASOCIACIÓN: TIPO DE ASOCIACIÓN: CIF: ENDEREZO: PARROQUIA: TELÉFONO: CORREO ELECTRÓNICO: NÚMERO DE SOCIOS: NÚMERO DE BENEFICIARIOS DA ACTIVIDADE: GRATUIDADE DA ACTIVIDADE: ¨  SI ou  NON ___________________________________________________________ NOME E APELIDOS DO PRESIDENTE/A AUTORIZADO/A: RELACIÓN CA ASOCIACIÓN (DE NON SER O PRESIDENTE/A): NIF: ENDEREZO: TELÉFONO: CORREO ELECTRÓNICO: ___________________________________________________________ MEMORIA DE ACTIVIDADES EXERCICIO ANTERIOR CO DESGLOSE DE GASTOS: MEMORIA DETALLADA CON ORZAMENTO PREVISTO DE ACTIVIDADES PARA QUE SOLICITA A SUBVENCIÓN DATA E HORARIOS DAS ACTIVIDADES: OUTRAS SUBVENCIÓNS SOLICITADAS OU CONCEDIDAS PARA ACTIVIDADES: Ortigueira, a……. de…………. 20. Asdo. Ortigueira, 08 de maio de 2012 O alcalde, Asdo.: Rafael J. Girón Martínez